(પ્રતિનિધિ)સંજેલી : આજની ૨૧મી સદીના હાઇફાઇ યુગમાં સંજેલી તાલુકાના અમુક ગામડાઓમાં આજે પણ જાણે અઢારમી સદીમાં જીવતા હોય તેમ કરંબા ખરવાણી થઇ સૂડિયા ને જોડતો માર્ગ આઝાદી પછી આજ દિન સુધી નહીં બનતા ખેતરોમાંથી પાકતું ઘાન લાવવા લઇ જવા તેમજ વાર તહેવારે લગ્નમાં જવા આવવા તેમજ ચીજવસ્તુઓની ખરીદી કરવા આવવા જવા માટે ભારે હાલાકી હોવાને કારણે ગામજનો દ્વારા વારંવાર ગ્રામસભામાં તાલુકા પંચાયતમાં રજૂઆત કરવા છતાં પણ તંત્ર દ્વારા આ માર્ગ ન બનાવતા લગભગ ૧૦૦૦ જેટલા ધરોને ભારે હાલાકી વેઠવી પડી રહી છે હાલ આ માર્ગ પર ખેતરમાં ચાલનારું ટ્રેક્ટર પણ ચાલી શકતું નથી ત્યારે તંત્ર દ્વારા આ માર્ગ તાત્કાલિક બનાવવામાં તેવી સ્થાનિક લોકોની માંગ છે.